OpenLLM-France/wikimedia huggingface dataset:
# Such

Such és el nom dels següents personatges:
* Angélica Such Ronda (Benidorm, 1964), advocada i política valenciana
* Antoni Such Botella (València, 1963), advocat i polític socialista valencià, diputat a les Corts Valencianes en la VI i VII legislatures
* Diego Such Pérez (La Nucia, Marina Baixa, 1953), economista i polític valencià, conseller de la Generalitat Valenciana
* Maria Such Palomares (València, 1990), advocada i Secretària General de Joves Socialistes de la Ribera del Xúquer
Viccionari
# Such a Shame

Such a Shame és una cançó escrita per Mark Hollis per al grup britànic Talk Talk, que la va incloure en el segon àlbum del grup It's My Life de 1984. Fou el segon single d'aquest àlbum, aparegut també el 1984, amb un èxit molt important a l'Europa continental, mentre que a la Gran Bretanya va passar bastant desapercebut.
Sandra Cretu va enregistrar una versió d'aquest tema en el seu 7è àlbum The Wheel of Time de 2002. El disc no va tenir massa èxit, però el single sí, va arribar al top 10 d'Alemanya i a Europa de l'est va tenir un èxit notable, sobretot a Hongria i la República Txeca.

## Format i llista de temes del single

    CD Single
* "Such a Shame" (Radio Edit)
* "Such a Shame" (Straight Dance Mix)
* "Such a Shame" (Cool Club Mix)
* "Such a Shame" (Karaoke Version)
# Snæúlvur

Snæúlvur (segle X) va ser un cabdill viking de l'illa de Sandoy, a les illes Fèroe. Apareix com a personatge històric a la Saga dels feroesos, on s'esmenta com a procedent de les "illes de sud", possiblement de Man o les Hèbrides. El seu nom prové de la unió dels mots Snæ (neu) i úlvur (llop).
Snæúlvur era el pare de Gudrid, que més tard es va casar amb un poderós goði anomenat Havgrímur, a qui va recriminar per prendre partit en la disputa territorial entre Einar Suðringur i Eldjárn Kambhøttur. Einar i Eldjám estaven enfrontats per la postura dels dos germans, parents d'Einar, anomenats Brestir Sigmundsson i Beinir Sigmundsson sobre Stóra Dímun. Aquest conflicte va acabar en tragèdia, quan Havgrímur va participar en l'assassinat dels germans després que la sentència del Løgting (parlament feroès) fallés a favor d'Einar. Snæúlvur es va mantenir neutral advertint al seu gendre per endavant que no estava bé el que planejaven i que ell no li donaria suport.

## Referències

* ↑ Brú i Long, 1962, p. 12.

## Bibliografia

* Brú, Heðin; Long, Rikard. Føroyingasøga (en feroès). Tórshavn: Skúlabókagrunnurin, 1962. OCLC 19884017.

## Enllaços externs

* La Saga dels feroesos en anglès. Traduida per Anthony Faulkes.
# Spencer Mountain

* No s'ha de confondre amb Spencer's Mountain.
Spencer Mountain és una població dels Estats Units a l'estat de Carolina del Nord. Segons el cens del 2000 tenia 51 habitants.

## Demografia

Segons el cens del 2000, Spencer Mountain tenia 51 habitants, 16 habitatges i 14 famílies. La densitat de població era de 40,2 habitants per km².
Dels 16 habitatges en un 50% hi vivien nens de menys de 18 anys, en un 43,8% hi vivien parelles casades, en un 25% dones solteres, i en un 12,5% no eren unitats familiars. En el 12,5% dels habitatges hi vivien persones soles el 6,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,19 i el nombre mitjà de persones que vivien en cada família era de 3,29.
Per edats la població es repartia de la següent manera: un 37,3% tenia menys de 18 anys, un 9,8% entre 18 i 24, un 25,5% entre 25 i 44, un 23,5% de 45 a 60 i un 3,9% 65 anys o més.
L'edat mediana era de 30 anys. Per cada 100 dones de 18 o més anys hi havia 68,4 homes.
La renda mediana per habitatge era de 32.143 $ i la renda mediana per família de 32.143 $. Els homes tenien una renda mediana de 32.083 $ mentre que les dones 18.750 $. La renda per capita de la població era de 14.848 $. Cap de les famílies i l'1,3% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Spencer Mountain». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 9 agost 2010].
* ↑ «Geographic Comparison Table- Spencer Mountain». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Svedberg (cràter)

Svedberg és un cràter d'impacte situat en la cara visible de la Lluna, situat prop del Pol Sud lunar. Es troba al nord-est del cràter Scott, adjacent a von Baeyer i al sud del prominent cràter Demonax.
* Localització de Svedberg (superior dreta de la imatge)
* Plànol lunar LAC-144
El cràter Svedberg té forma poligonal, i el seu contorn presenta una vora clarament definida. El fons del bol del cràter es troba a l'ombra permanentment per la seva proximitat al Pol Sud.
Deu el seu nom al químic suec Theodor Svedberg (1884-1971), commemorat per la UAI en 2009.

## Referències

* (WGPSN), IAU Working Group for Planetary System Nomenclature. «Gazetteer of Planetary Nomenclature. 1:1 Million-Scale Maps of the Moon» (en anglès). UAI / USGS, 13-02-2013. [Consulta: 6 abril 2016].
* Andersson, L. E.; Whitaker, E. A.,. NASA Catalogue of Lunar Nomenclature (en anglès). NASA RP-1097, 1982.
* Blue, Jennifer. «Gazetteer of Planetary Nomenclature» (en anglès). USGS, 25-07-2007. [Consulta: 2 gener 2012].
* Bussey, B.; Spudis, P.. The Clementine Atlas of the Moon (en anglès). Nueva York: Cambridge University Press, 2004. ISBN 0-521-81528-2.
* Cocks, Elijah E.; Cocks, Josiah C.. Who's Who on the Moon: A Biographical Dictionary of Lunar Nomenclature (en anglès). Tudor Publishers, 1995. ISBN 0-936389-27-3.
* McDowell, Jonathan. «Lunar Nomenclature» (en anglès). Jonathan's Space Report, 15-07-2007. [Consulta: 2 gener 2012].
* Menzel, D. H.; Minnaert, M.; Levin, B.; Dollfus, A.; Bell, B. «Report on Lunar Nomenclature by The Working Group of Commission 17 of the IAU» (en anglès). Space Science Reviews, 12, 1971, pàg. 136.
* Moore, Patrick. On the Moon (en anglès). Sterling Publishing Co, 2001. ISBN 0-304-35469-4.
* Price, Fred W. The Moon Observer's Handbook (en anglès). Cambridge University Press, 1988. ISBN 0521335000.
* Rükl, Antonín. Atlas of the Moon (en anglès). Kalmbach Books, 1990. ISBN 0-913135-17-8.
* Webb, Rev. T. W.. Celestial Objects for Common Telescopes, 6ª edición revisada (en anglès). Dover, 1962. ISBN 0-486-20917-2.
* Whitaker, Ewen A. Mapping and Naming the Moon (en anglès). Cambridge University Press, 2003. 978-0-521-54414-6.
* Wlasuk, Peter T. Observing the Moon (en anglès). Springer, 2000. ISBN 1-85233-193-3.

## Vegeu també

* Llista de cràters lunars
* Selenografia
# Stanton (cràter)

Stanton és un cràter d'impacte en el planeta Venus de 107 km de diàmetre. Porta el nom d'Elizabeth Cady Stanton (1815-1902), sufragista estatunidenca, i el seu nom va ser aprovat per la Unió Astronòmica Internacional el 1994.

## Referències

* ↑ «Stanton». Gazetteer of Planetary Nomenclature. United States Geological Survey. [Consulta: 1r juliol 2017].

## Vegeu també

* Llista de cràters de Venus
# Sogdiana

La Sogdiana o Sògdia (en grec antic Σογδιανή, en persa antic Suguda) va ser una regió i satrapia de l'Imperi persa aquemènida que va conquerir Cir el Gran. Sogdiana estava limitada pels rius Oxus i Iaxartes al sud-oest i sud-est, formant una V, de la qual la part occidental marcava el límit amb la Margiana i l'oriental amb la Bactriana; cap al nord, hi vivien els escites, i al nord-est vivien els seres.
Les principals muntanyes n'eren les Oxii (Pamir), les Comedarum (Ak Tagh o muntanyes Blanques) i les muntanyes Sogdianes (Kara Tagh o muntanyes Negres). Els dos grans rius n'eren l'Oxus i el Iaxartes (Amudarià i Sirdarià). Els seus habitants s'anomenaven sogdians, i estaven dividits en diverses branques; al nord, hi vivien els iatis, segons Plini el Vell i Claudi Ptolemeu.
Les ciutats dels país són conegudes pels relats dels historiadors grecs que van narrar les expedicions d'Alexandre el Gran: Cyreschata o Ciròpolis, al Iaxartes, Gazni o Ghaz o Ghazna, Alexandria Ultima, Alexandria de l'Oxus o Alexandria Oxiana, Nautaca, Branchidae, on es creu que es va establir una colònia grega, Antioquia Margiana (Marghinan). Modernament, es considera que la capital del territori era Maracanda. Alexandre va derrotar Bessos de Bactriana, que controlava el que quedava de l'imperi Aquemènida al setge de la Roca Sogdiana, a prop de Samarcanda.
Es parla, de vegades, dins de Sogdiana, del territori dels dribactes com un lloc diferent del país dels dirbes, que vivien a Dírbia. Els dribactes podrien viure al Badakhxan, però la situació d'aquests dribactes no s'ha identificat.
La Sogdiana tenia el rang de satrapia, i era una de les que formaven la gran satrapia de Bactriana. Al seu torn, estava formada per dues satrapies menors: Sogdiana (o Sògdia) i Dírbia o país dels dirbes. La satrapia menor de Sogdiana limitava al sud amb l'Oxus, i a l'oest probablement amb el riu Polytimetus (Zeravshan), que separava el territori del dels nòmades massàgetes; el seu territori, el va travessar el general macedoni Pharnuches, que després es va enfrontar a una força de saces (sacae); al nord-est, tenia els amirgians i una part de la frontera la delimitava el Iaxartes (Sirdarià); a l'est, tocava amb la satrapia dels dirbes o Dírbia.
La Sogdiana, i els seus habitants, els sogdians, tenien un paper important com a intermediaris en l'anomenada Ruta de la seda, ja que viatjaven entre la Xina i l'Imperi Romà d'Orient.

## Referències

* ↑ «Sogdiana». Encyclopaedia Iranica. [Consulta: 22 octubre 2021].
* ↑ De la Vaissière, Étienne. Sogdian traders: a history. Leiden: Brill, 2005, p. 203, 215. ISBN 9789004142527.

## Vegeu també

* Gabaza.
* Vandabanda.
* Arimazes.
* Khshevan.
* Khatun.
# Syntonarcha iriastis

Syntonarcha irisatis és una arna de la família Crambidae. Va ser descrita per Merick l'any 1890. Habita a l'oest del Pacífic, incloent Hong Kong, Nova Caledònia i la major part d'Austràlia, on ha estat registrada des d'Austràlia Occidental, el Territori del Nord, Queensland i el Nova Gal·les del Sud. L'envergadura de les ales és d'uns 25 mm. Les ales anteriors són de color marró-ocre clar. Les ales posteriors són blanquinoses.

## Referències

* ↑ «Base de dades global de la Pyraloidea». Globiz.pyraloidea.org.
* ↑ Lepidoptera Larvae d'Austràlia
* ↑ Proc. Linn. Soc. N.S.W. (2) 4 (4): 1107
# Stingaree

Stingaree és una pel·lícula estatunidenca dirigida per William A. Wellman el 1934.

## Repartiment

* Irene Dunne: Hilda Bouverie
* Richard Dix: Stingaree
* Mary Boland: Sra. Clarkson
* Conway Tearle: Sir Julian Kent
* Andy Devine: Howie
* Henry Stephenson: M. Hugh Clarkson
* George Barraud: Inspector Radford
* Una O'Connor: Annie
* 'Snub' Pollard: Victor
* Reginald Owen: El governador-general
* Billy Bevan: Mac
* Robert Greig: L'hostaler
# Stipa capillata

Stipa capillata o fenàs és una espècie de la família de les poàcies que habita en terrenys poc profunds i secs, en pedregars i pastures de muntanya, en pendents assolellats i secs. Floreix a final de primavera. Forma una herba perenne, de fins a 90 cm d'alçada, erecta i rígida. Les espícules són verdoses, d'1,5-2 cm, glumel·la com una agulla, lema amb pèls, després una aresta llarguíssima, com un cabell, retorçada sobre si mateixa en un tros de 6-8 cm, aspra i formant corbes obertes o espirals. Hi ha 2 o 3 fulles linears, d'1 mm d'ample o poc més, embeinant a la tija i retorçant sobre les arestes, de color verd clar. Les tiges són molt dretes i rodones. El més cridaner d'aquesta gramínia és la seva cabellera desplegada en bucles de 20 cm de longitud.

## Referències

* ↑ Bruno Gómez, J. La flor del Páramo III. León:Diputación Provincial de León, 1994. ISBN 84-87081-78-9.

## Enllaços externs

* http://www.kew.org/data/grasses-db/www/imp09855.htm
* http://www.ars-grin.gov/cgi-bin/npgs/html/taxon.pl?35620 Arxivat 2009-05-08 a Wayback Machine.
# Síndrome de CREST

La síndrome de CREST, també coneguda com esclerosi sistèmica limitada a la forma cutània (lcSSc), és un trastorn del teixit connectiu multisistèmic. L'acrònim "CREST" fa referència a les cinc característiques principals: calcinosi, fenomen de Raynaud, dismotilitat esofàgica, esclerodactília i telangièctasis.
La síndrome de CREST s'associa amb anticossos detectables contra els centròmers (un component del nucli cel·lular) i no sol afectar els ronyons (una característica més freqüent en l'esclerodèrmia sistèmica). Si s'afecten els pulmons, sol presentar-se en forma d'hipertensió arterial pulmonar.

## Referències

* ↑ Winterbauer RH «Multiple telangiectasia, Raynaud's phenomenon, sclerodactyly, and subcutanious calcinosis: a syndrome mimicking hereditary hemorrhagic telangiectasia». Bulletin of the Johns Hopkins Hospital, 114, 1964, pàg. 361–83. PMID: 14171636.
# Síndrome de CINCA

La síndrome de CINCA, síndrome de NOMID o malaltia inflamatòria sistèmica d'inici neonatal,és una malaltia d'origen genètic i transmissió autosòmica dominant que s'inclou dins del grup de trastorns anomenats síndromes diaris associats a criopirina. Aquest grup de malalties genètiques presenten mutacions localitzades en el cromosoma 1 humà, en el gen CIAS1 que codifica la proteïna criopirina .
Els símptomes apareixen poc després del naixement i consisteixen en una febre recurrent, manifiestaciones a la pell similars a la urticària, episodis d'inflamació de les articulacions o artritis de gravetat variable que afecta sobretot a les genolls i en ocasions deixen seqüeles permanents com retard del creixement i contractures musculars. També hi ha afectació del sistema nerviós central en forma de meningitis crònica i hidrocefàlia que pot provocar retard mental i convulsions.

## Referències

* ↑ Kubota T, Koike R.: Cryopyrin-associated periodic syndromes: background and therapeutics. Mod Rheumatol. 2010 Jun;20(3):213-21. Consultado el 26 de diciembre de 2012
* ↑. Medicina Clínica (Bar), 2008, 130 (11), 429-438. Consultado el 26 de diciembre de 2012
# Supraoccipital

El supraoccipital és un os del crani que es troba a la part dorsal del forat magne. En els adults forma part de l'occipital, però en els infants és un os distint. Té una sèrie d'ossicles accessoris que compleixen diverses funcions, especialment en els infants.
En animals altres que els humans, la distinció entre supraoccipital i occipital pot ser més clara.

## Referències

* ↑ Webster's Revised Unabridged Dictionary (1913), C. & G. Merriam Co. (anglès)
* ↑ Caffey, J. «On the accessory ossicles of the supraoccipital bone: some newly recognized roentgen features of the normal infantile skull.». Am J Roentgenol Radium Ther Nucl Med., 70, 3, 1953, pàg. 401-12. PMID: 13080519.

## Enllaços externs

* Il·lustració d'un crani de peix amb el supraoccipital marcat Arxivat 2013-11-14 a Wayback Machine.
# Sun Kehong

Sun Kehong (xinès simplificat: 孙克弘; xinès tradicional: 孫克弘; pinyin: Sūn Kèhóng), conegut també com a Yunzhi i Xueju, fou un pintor, poeta i cal·lígraf que va viure sota la dinastia Ming. Va néixer vers l'any 1533 a Huating a prop de Xangai, província de Jiangsu i mort el 1610.
Fou un pintor paisatgista i de roques l'estil del qual es va inspirar en el de Shen Zhou i en el de Lu Zhi. També va tractar en les seves obres temes budistes i taoistes. I molt més endavant les flors de la prunera van ser una de les seves preferències (la prunera en flor era un d'“Els Quatre Cavallers“ de la pintura xinesa juntament amb el bambú, el crisantem i l'orquídia). Va fer servir colors amb tècnica sense massa complicacions des dels inicis de la seva activitat artística inicial. El seu estil va desmarcar-se dels models del grans mestres tornat-se, més endavant, més lliure. Entre les seves obres destaquen: ”Bambú vermell”, “Ocell en la branca d'un arbre” i “Flors de magnòlia”. Es troben obres d'aquest artista en els museus següents: Museu del palau de Pequín, Museu Nacional del Palau de Taipei i Museum für Ostasiatische Kunst de Colònia.

## Bibliografia

* Dictionnaire des peintres, sculpteurs, dessinateurs et graveurs (Dictionnaire Bénézit) d'Emmanuel Bénézit. ISBN 2700030230

## Referències

Informacions d'aquest article provenen dels corresponents articles en llengua francesa i anglesa de la Wikipedia dedicats a aquest artista.

## Enllaços externs

* http://www.china-on-site.com/pages/painter/1061.php Arxivat 2020-01-29 a Wayback Machine.
# The View

«The View» és l'únic senzill extret de l'àlbum Lulu, realitzat en col·laboració pels estatunidencs Lou Reed i Metallica, i publicat el 27 de setembre de 2011.
El videoclip fou dirigit per Darren Aronofsky i estrenat el 3 de desembre de 2011, on apareixen tan Lou Reed com Metallic tocant una versió més curta de la cançó.

## Referències

* ↑ «The video for The View debuts on december 3» (en anglès). LouReedMetallica.com, 02-12-2011. Arxivat de l'original el 2011-12-06. [Consulta: 6 novembre 2018].
# Portland (Tennessee)

Portland és una població dels Estats Units a l'estat de Tennessee. Segons el cens del 2007 tenia 10.986 habitants.

## Demografia

Segons el cens del 2000, Portland tenia 8.458 habitants, 3.226 habitatges, i 2.377 famílies. La densitat de població era de 285,7 habitants/km².
Dels 3.226 habitatges en un 38,7% hi vivien nens de menys de 18 anys, en un 57,1% hi vivien parelles casades, en un 12,6% dones solteres, i en un 26,3% no eren unitats familiars. En el 21,8% dels habitatges hi vivien persones soles el 9,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,62 i el nombre mitjà de persones que vivien en cada família era de 3,03.
Per edats la població es repartia de la següent manera: un 28,1% tenia menys de 18 anys, un 10,6% entre 18 i 24, un 31,6% entre 25 i 44, un 18,6% de 45 a 60 i un 11,1% 65 anys o més.
L'edat mediana era de 31 anys. Per cada 100 dones de 18 o més anys hi havia 90,1 homes.
La renda mediana per habitatge era de 35.644$ i la renda mediana per família de 40.786$. Els homes tenien una renda mediana de 30.550$ mentre que les dones 21.875$. La renda per capita de la població era de 15.559$. Entorn del 6,7% de les famílies i el 10,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Portland». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 12 agost 2010].
* ↑ «Geographic Comparison Table- Portland». American Fact Finder. Oficina del Cens dels Estats Units, 12-01-2010.
# Nogay Ndiaye i Mir

Nogay Ndiaye i Mir (Lleida, 1990) és una activista afrofeminista i docent catalana, coneguda per la seva lluita en la defensa dels drets laborals dels temporers i activista contra la segregació escolar. És diputada al Parlament de Catalunya des de 2022, en substitució de Dani Cornellà Detrell.

## Trajectòria

És professora de secundària i activista antiracista. És filla de mare catalana i pare senegalès. Graduada en Filologia Anglesa, inicià el seu activisme pels drets humans l'any 2010 amb la campanya «Papers i drets per a totes» a favor de la regularització de les persones migrants mitjançant l'arrelament. L'any següent participà en l'organització de la plataforma «Fruita amb justícia social» per a la defensa dels drets de les persones treballadores de la campanya de la fruita a Ponent.
A més, és integrant de diverses entitats culturals i per als drets de les persones migrants com Ndiatiguia (fundada el 2013 de la qual és membre i secretària des de la seva fundació), l'Assemblea de Senegalesos de Lleida o el Fòrum Ciutadà per la Cohesió Social, entre d'altres.
Fou escollida com a número 2 de la Candidatura d'Unitat Popular - Un nou cicle per guanyar de Lleida per a les eleccions al Parlament de Catalunya del 14 de febrer de 2021 amb Pau Juvillà com a cap de llista.

## Referències

* 1 2 «Candidates de Lleida - PER GUANYAR!». [Consulta: 3 febrer 2022].
* ↑ García, Elena. «La diversidad entre los docentes es un aspecto esencial» (en local). El Salto, 03-08-2023. [Consulta: 17 agost 2023].
* ↑ Registre d'altes i baixes del Parlament de Catalunya
* ↑ Martín, Sofía «Nogay Ndiaye: "Quan acabi amb el tema dels temporers em centraré de ple en la segregació escolar"». Xarxanet, 26-06-2020 [Consulta: 3 febrer 2022].
* ↑ «Nogay Ndiaye». Crític. [Consulta: 3 febrer 2022].
* ↑ Rexach Fumanya, Josep «Nogay Ndiaye: 'I no oblidem que al final, qui paga, és el negre'». Vilaweb, 19-06-2020 [Consulta: 3 febrer 2022].
* ↑ Llobet, Àlvar «La lleidatana Nogay Ndiaye, número 2 de la CUP pel 14-F». NacióLleida, 15-12-2020 [Consulta: 3 febrer 2022].
* ↑ «Pau Juvillà i Nogay Ndiaye encapçalaran la llista de la CUP a Lleida pel 14-F». Lleida.com, 16-12-2020 [Consulta: 3 febrer 2022].

## Enllaços externs

* Entrevista a Nogay Ndiaye Mir per la revista NGRXSMGZ black activism magazine
* Entrevista a Nogay Ndiaye Mir pel programa de ràdio Catalunya nit
# Eudocia (cràter)

Eudocia és un cràter d'impacte en el planeta Venus de 27,5 km de diàmetre. Porta el nom d'Eudòxia Augusta (c. 401-460), emperadriu romana d'Orient, i el seu nom va ser aprovat per la Unió Astronòmica Internacional el 1994.

## Referències

* ↑ «Eudocia». Gazetteer of Planetary Nomenclature. United States Geological Survey. [Consulta: 1r juliol 2017].

## Vegeu també

* Llista de cràters de Venus